OpenLLM-France/wikimedia huggingface dataset:
# Amburbi

L'Amburbi (llatí: Amburbium o Amburbiale) era una celebració de l'antiga Roma que consistia en una processó que feia tres voltes completes a la ciutat de Roma (d'aquí el nom, ambi- 'entorn', urb- 'ciutat').
Aquesta festivitat està documentada durant la República, i hi participava el poble amb les diverses classes de sacerdots, encapçalats pel pontífex màxim. La celebració incloïa pregàries intenses un sacrifici de tres animals (un porc, una ovella i un brau: suovitaurília) per la purificació de la ciutat, i equivalia a les Ambarvàlies, que se celebraven fora de la ciutat i tenien la funció de purificar el camp. Generalment, l'Amburbi se celebrava quan apareixien fenòmens estranys o inesperats, o prodigis.

## Referències

* ↑ Smith, William (ed.). «Amburbium». A Dictionary of Greek and Roman Antiquities (1890). [Consulta: 7 maig 2022].
# American Association of Physicists in Medicine

L'Associació Americana de Físics en Medicina (American Association of Physicists in Medicine - (AAPM)) és una organització científica, educativa i professional dels metges físics.
La seva seu està ubicada al 1631 Prince Street, Alexandria, Virgínia.
Les publicacions inclouen dues revistes científiques Medical Physics i el Journal of Applied Clinical Medical Physics (JACMP), així com els informes tècnics i actes del simposi.
Els propòsits de l'Associació Americana de Físics en Medicina són promoure l'aplicació de la física a la medicina i la biologia i encoratjar l'interès i la formació en Física Mèdica i camps afins. L'AAPM ha establert la física mèdica com la seva principal revista científica i informativa.
L'AAPM és un membre de l'American Institute of Physics i té més de 8000 membres de ple dret.

## Referències

* ↑ «AAPM Medical Physics Practice Guideline 1.a: CT Protocol Management and Review Practice Guideline». Arxivat de l'original el 4 de març 2016. [Consulta: 30 octubre 2016].

## Enllaços externs

* Lloc de web de l'AAPM
* Revista de Física mèdica
# Max

«Max» té aquests significats:
* MAX, sistema operatiu basat amb GNU/Linux
* Max, pseudònim, de Francesc Capdevila (Barcelona, 1956), artista català que ha treballat en il·lustració, disseny i còmic
* Maximilian Max
* HBO Max
# Antic Hospital de Santa Magdalena

L'Antic Hospital de Santa Magdalena és un edifici gòtic construït als segles xv i xvi al municipi de Montblanc (Conca de Barberà). També hi ha una església anterior del segle xiv. S'estructura al voltant d'un claustre central, en la part baixa del qual hi ha una cisterna i el paviment original. És una obra inclosa en l'Inventari del Patrimoni Arquitectònic de Catalunya.

## Descripció

La façana de l'hospital mostra, també, la senzillesa estilística de l'església, però conté més elements decoratius, propis de la transició al renaixement. La part superior de la finestra central està ornamentada; trobem un escut sobre la portada de pedra. En el vestíbul trobem un arc rebaixat i les escales, així com una finestra, tot de pedra. Hi ha dues pintures mural. Un d'ells del segle xiv d'estil gòtic i un altre del segle xv.

## Història

L'edifici fou bastit el 1342. L'Hospital de Santa Magdalena es consolidà seguint el procés d'unificació d'hospitals ordenat per Ferran II. La seva primera funció era tenir cura dels pobres, pelegrins i malalts. Posteriorment s'hi instal·là una comunitat de religioses que impartien classes a noies del poble i més endavant passa a ser un consultori mèdic. Comprat per una empresa tèxtil al segle xx, la seva estructura s'anà malmetent fins que la Generalitat va dur a terme un adequat procés de restauració per ubicar-hi la seu de l'Arxiu Històric de la Conca de Barberà.

## Referències

* ↑ Conejo, Antoni «L'antic hospital de Santa Magdalena de Montblanc». Locvs Amoenvs, 6, 2002-2003, pàg. 129-143.
* 1 2 3 «Antic Hospital de Santa Magdalena». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 12 novembre 2015].

## Enllaços externs

* «Antic Hospital de Santa Magdalena». Inventari del Patrimoni Arquitectònic. Consell Comarcal Conca de Barberà. Arxivat de l'original el 2015-11-17. [Consulta: 13 novembre 2015].
# Aeroport de Nampula

L'aeroport de Nampula (codi IATA: APL, codi OACI: FQNP) és un aeroport que serveix Nampula, a la província de Nampula al nord-oest Moçambic. És el centre de connexions de Kaya Airlines.

## Aerolínies i destinacions

| Aerolínies | Destinacions |
| Airlink | Johannesburg-OR Tambo |
| Kenya Airways | Nairobi-Jomo Kenyatta |
| LAM Mozambique Airlines | Beira, Dar es Salaam, Lichinga, Maputo, Pemba, Tete |
| Malawian Airlines | Blantyre, Lilongwe |

## Referències

* ↑ Informació de l'Aeroport de Nampula a Great Circle Mapper.
* ↑ «Directory of Airports in Mozambique». [Consulta: 25 maig 2014].
* ↑ «Great Circle Mapper». [Consulta: 25 maig 2014].

## Enllaços externs

* Historial d'accidents de l'Aeroport de Nampula a Aviation Safety Network (anglès)
* Temps actual per a FQNP a NOAA/NWS
* Informació de l'aeroport del World Aero Data
# Arupita

L'arupita és un mineral de la classe dels fosfats que pertany al grup de la vivianita. Va ser anomenada l'any 1990 per Vagn Fabius Buchwald en honor del danès Hans Henning Arup (1928-).

## Característiques

L'arupita és un fosfat hidratat de níquel de fórmula química Ni₃(PO₄)₂·8H₂O. Cristal·litza en el sistema monoclínic formant cristalls prismàtics curts d'uns 5 microns de color blau. Pertany al grup de la vivianita, sent l'anàleg amb níquel de l'espècie que dona nom al grup. La seva duresa a l'escala de Mohs es troba entre 1,5 i 2, sent un mineral força tou.
Segons la classificació de Nickel-Strunz, l'arupita pertany a «08.CE: Fosfats sense anions addicionals, amb H₂O, només amb cations de mida mitjana, RO₄:H₂O sobre 1:2,5» juntament amb els següents minerals: chudobaïta, geigerita, newberyita, brassita, fosforrösslerita, rösslerita, metaswitzerita, switzerita, lindackerita, ondrušita, veselovskýita, pradetita, klajita, bobierrita, annabergita, barićita, eritrita, ferrisimplesita, hörnesita, köttigita, manganohörnesita, parasimplesita, vivianita, pakhomovskyita, simplesita, cattiïta, koninckita, kaňkita, steigerita, metaschoderita, schoderita, malhmoodita, zigrasita, santabarbaraïta i metaköttigita.

## Formació i jaciments

Es forma en meteorits de ferro rics en níquel a la intempèrie. Sol trobar-se associada a altres minerals com: reevesita, honessita, akaganeïta, hematites, goethita o magnetita. Va ser trobada per primera vegada l'any 1990 al meteorit Santa Catarina, a Morro do Rócio (São Francisco do Sul, Santa Catarina, Brasil). També se n'ha trobat a Sugashima, a la ciutat de Toba (illa de Honshu, Japó).

## Referències

* ↑ «Arupite» (en anglès). Mindat. [Consulta: 7 octubre 2015].
* ↑ «Arupite» (en anglès). Handbook of Mineralogy. [Consulta: 7 octubre 2015].
* ↑ «Vivianite Group» (en anglès). Mindat. [Consulta: 7 octubre 2015].
# Dàctil

«Dàctil» té aquests significats:
* Dàctil (poesia), en mètrica grecollatina, és un peu compost per una síl·laba llarga seguida de dos breus
* Dàctils, éssers fabulosos de la mitologia grega
* Dàctil (satèl·lit), petit satèl·lit de l'asteroide Ida
* Dàctil (Dactylis glomerata), espècie comuna d'herba del gènere Dactylis
* Dàctil (Aeluropus littoralis)
# Antic Hospital de la Santíssima Trinitat

L'Antic Hospital de la Santíssima Trinitat és un edifici del municipi d'Hostalric (Selva) que forma part de l'Inventari del Patrimoni Arquitectònic de Catalunya.

## Descripció

És un edifici entre mitgeres, situat al nucli urbà d'Hostalric, al carrer Major número 32. L'edifici de planta baixa i dos pisos, està cobert per una teulada de teula àrab. A la planta baixa, tres portals en arc rebaixat format per dovelles de pedra i brancals de carreus també de pedra. Al primer pis, un balcó amb barana de ferro forjat i obertura amb llinda monolítica i brancals de carreus de pedra. Dues finestres just a sobre dels portals de la planta baixa, d'iguals característiques que l'obertura del balcó. Al tercer pis, tres finestres amb ampit. La façana està arrebossada i pintada de color groc, amb un sòcol d'estucat a la part inferior.

## Història

Aquest edifici era l'hospital dels pobres, fundat el 1346 per part de Ponç Hug, comte d'Empúries i vescomte de Cabrera, sota la protecció de la Santíssima Trinitat i Sant Pere Apòstol. Un escut dels Cabrera, situat a l'edifici de l'antic Ateneu del poble podria haver format part de la façana de l'hospital. Anys més tard l'edifici va passar a formar part del patronat dels Ducs de Medinacelli, com a hereus del títol dels vescomtes de Cabrera.
El 1809 fou destruït durant la Guerra del Francès i reconstruït el 1855. Un any després les Germanes Carmelites de la Caritat es van fer càrrec de l'hospital però quasi no van prestar servei per les desavinences entre el patronat i l'ajuntament que reclamava un apart de l'edifici per a instal·lar-hi dependències municipals. Finalment part del consistori s'hi traslladà el 1893 ocupant una part de l'edifici mentre que la resta servia d'hospital per a la gent tant del poble com de la rodalia.
Durant la Guerra Civil les germanes abandonaren l'edifici que s'anà deteriorant. Part de la primera planta fou utilitzada com a local d'associacions juvenils i emissora de ràdio. El 1984 començaren les obres per convertir l'edifici en un local per a la tercera edat. Actualment és el CAP del poble.

## Referències

* 1 2 3 4 5 6 7 8 9 10 11 12 13 14 «Antic Hospital de la Santíssima Trinitat». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 4 novembre 2014].
# Acadèmia Filharmònica de Bolonya

L'Acadèmia Filharmònica de Bolonya és una institució musical fundada a Bolonya el 1666 per Vincenzo Maria Carrati. Fou considerada el centre de l'erudició musical de l'època. La seu és al palau de la família Carrati (en l'actualitat via Guerrazzi, 13).
L'acadèmia va recollir l'experiència prèvia de les acadèmies de Bolonya (com l'Accademia degli Accesi, després dei Ravvivati i finalment dei Riaccesi, i sobretot de l'Accademia dei Floridi, després dei Filomusi i dei Filaschisi), amb l'objectiu de salvaguardar el prestigi de la música i el professionalisme dels seus membres. Es va escollir Sant Antoni de Pàdua com a sant patró i la imatge d'un orgue que porta el melos unitate va ser elegit com a lema del seu escut d'armes. La idea principal de la institució era reunir músics professionals "per formar una unitat de llarga durada dedicat a fer música bella".
La història de l'Acadèmia en la segona meitat del segle xviii està marcada per l'admissió del gran cantant Carlo Farinelli (1730) i del famós compositor i mestre pare Giovanni Battista Martini (1758), juntament amb els compositors estrangers com el belga André Grétry i el bohemi Josef Mysliveček, el rus-ucraïnès Maksim Berezovski, i també el jove Wolfgang Amadeus Mozart van obtenir els certificats acadèmics.
En els segles XIX i XX, la institució va estar relacionada amb noms com Gioacchino Rossini, Giuseppe Verdi, Arrigo Boito, Richard Wagner, Jules Massenet, Camille Saint-Saëns, Giacomo Puccini, i també amb John Field, Franz Liszt, Johannes Brahms, Anton Rubinstein, Ferruccio Busoni i Ottorino Respighi.
A principis de segle xxi l'Acadèmia va ser encapçalada per Fulvio Angius.

## Enllaços externs

* Acadèmia Filharmònica de Bolonya - Lloc web oficial
# Aeroport de Negage

L'aeroport de Negage (codi IATA: GXG, codi OACI: FNNG) és un aeroport que serveix Negaje a la província de Uíge a Angola. Era una antiga base militar portuguesa.
La balisa no direccional de Negaje (Ident: NG) es troba al camp d'aviació.

## Referències

* ↑ «World Aero Data - Negage NDB». Arxivat de l'original el 2017-10-08. [Consulta: 25 abril 2017].

## Enllaços externs

* Historial d'accidents de l'Aeroport de Negage a Aviation Safety Network (anglès)
* OurAirports - Negage
* OpenStreetMap - Negage
# Arve

L'Arve és un riu francès que neix a la vall de Chamonix i recull les aigües del costat nord-oest del massís del Mont Blanc. Té una llargada de 102 km, gairebé tots al Departament de l'Alta Savoia, excepte els últims quilòmetres que estan al cantó suís de Ginebra, on desemboca al riu Roine un quilòmetre després que aquest hagi deixat el Llac Leman.

## Localitats i municipis per on flueix

L'Arve rega els municipis del Departament de l'Alta Savoia següents: Chamonix, Les Houches, Servoz, Passy, Sallanches, Magland, Cluses, Scionzier, Thyez, Marnaz, Vougy, Marignier, Ayse, Bônavela, Arenthon, Faucigny, Scientrier, Reignier, Contamine-sur-Arve, Nangy, Arthaz-Pont-Notre-Dame, Monnetier-Mornex, Vétraz-Monthoux, Étrembières, Annemasse, Gaillard i finalment els municipis suïssos de Thônex, Veyrier, Chêne-Bougeries, Carouge i Ginebra.

## Afluents

* L'Arveyron
* El Bonnant
* El Giffre
* El Borne
* La Menoge
* La Sallanche
* La Diosaz
* El Foron
* La Seymaz
* L'Aire
# Antic ajuntament (la Sénia)

L'Antic ajuntament és una obra del gòtic tardà de la Sénia (Montsià) protegida com a Bé Cultural d'Interès Local.

## Descripció

Edifici entre parets mitgeres, de planta baixa i un pis. La façana posterior dona al llit del riu Sénia. Situat sobre el cingle, forma amb les cases contigües una muralla natural que tancava el recinte urbà medieval. La façana principal presenta cinc buits amb carreus de pedra oberts en un parament arrebossat i emblanquinat. A la planta baixa hi ha la porta principal d'accés d'arc de mig punt dovellat, un portó allindat i una finestra quadrangular amb reixa de forja. Al primer pis, sobre la porta principal hi ha una finestra amb arc dovellat amb alguns ornaments a l'intradós, una finestra de llinda i un ull de bou circular. Coberta de teula que sobresurt en ràfec de maó esglaonat. L'interior presenta una petita volta creuada sota el replà de les escales i una gran biga carenera de fusta sobre dos grans pilars de pedra que s'entren un en cada paret mitgera. El conjunt es caracteritza per la seva senzillesa.

## Història

Fins al 1981 servia com a Casa de la Vila. L'interior fou refet el segle xix (1875) com consta a la clau de la petita volta creuada de l'escala.

## Referències

* 1 2 «Antic ajuntament». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 19 agost 2021].

## Enllaços externs

* «Antic ajuntament». Mapa de recursos culturals. Diputació de Tarragona.
# Acadèmia Internacional de Música de Solsona

L'Acadèmia Internacional de Música de Solsona (AIMS) és un festival musical formatiu d'instruments de vents i de cordes organitzat a la ciutat de Solsona cada estiu des de l'any 2003 sota la direcció de Peter Thiemann i amb el recolzament del Consell Comarcal del Solsonès.
L'AIMS treballa des de fa 17 anys amb el compromís d'oferir la millor formació musical a través de la mestria d'un claustre de professors de primer nivell; d'un entorn de multiculturalitat, competència sana i màxima exigència professional, i d'un programa d'apadrinament que assegura la igualtat d'oportunitats. Un dels objectius d'AIMS és difondre el patrimoni musical català, contribuint així a la recuperació i posada en valor del repertori tradicional català.
L'AIMS Festival porta l'excel·lència musical a la Catalunya Central i fa possible que aquesta també arribi als col·lectius més desafavorits de la societat mitjançant l'AIMS Social. Aquests concerts es duen a terme durant tot l'any i fan que l'AIMS Social es converteixi en una plataforma que sensibilitza als alumnes del valor social que té la música i on l'AIMS s'hi apropa oferint companyia, alegries, emocions i música, gran fet diferencial d'aquest festival formatiu.

## Edicions

* 17 edicions des del 2003
** AIMS Social 500 espectadors | 50 concerts anuals
** AIMS al Carrer 1800 espectadors
** AIMS Festival 3500 espectadors
* 17a edició: del 31 de juliol al 21 d'agost de 2018
** S'inaugurà la primera AIMS Academia de Vents
** 95 alumnes | 25 Països diferents | 46 concerts
** 14 municipis i més de 8 comarques de la Catalunya Central
** Es va comptar amb l'adaptació per a octet que la compositora coreana Jiesun Lim va fer del tradicional i emblemàtic Ball de Gegants de Solsona
* 18a edició: Vents - 1 al 12 d'agost de 2019 | Cordes - 6 al 19 d'agost de 2019
En aquesta edició s'inaugurarà l'AIMS Festival Orquestra Simfònica dirigida pel director d'orquestra Riccardo Frizza

## Referències

* ↑ «Consell Comarcal del Solsonès.». [Consulta: 18 març 2019].
* ↑ «Pirineus: patrimoni, natura... i cultura», 26-07-2018. [Consulta: 18 març 2019].
* ↑ Solsona, Nació. «L'Acadèmia Internacional de Música de Solsona creix i s'amplia amb una nova divisió d'instruments de vent | Nació Solsona». [Consulta: 18 març 2019].
* ↑ Interactiva, Duma. «Manresadiari». [Consulta: 18 març 2019].
* ↑ «L'AIMS Festival portarà la música clàssica a 14 municipis de la Catalunya Central». [Consulta: 18 març 2019].
* ↑ Solsona, Nació. «El Ball de Gegants de Solsona vist per una compositora sud-coreana | Nació Solsona». [Consulta: 18 març 2019].

## Enllaços externs

* http://www.aims.cat/
# Aeroport de Palerm

L'Aeroport de Palerm-Punta Raisi "Falcone i Borsellino" (codi IATA: PMO, codi OACI: LICJ) (en italià: Aeroporto di Palermo-Punta Raisi "Falcone e Borsellino") és un aeroport que dona servei a Palerm, capital de l'illa de Sicília. Està localitzat a Punta Raisi, a 35 km a l'oest de la capital. L'aeroport va ser batejat amb el nom de Giovanni Falcone i Paolo Borsellino, els dos jutges que lideraven la lluita contra la màfia assassinats l'any 1992 per aquesta. L'any 2010, va gestionar 4.367.342 passatgers.

## Aerolínies i destinacions

| Companyia | Destinacions |
| Air Italy | Gènova, Nàpols |
| Alitalia | Bolonya, Milà-Linate, Nàpols, Roma-Fiumicino, Torí, Venècia-Marco Polo |
| Blu-express | Roma-Fiumicino |
| EasyJet | Londres-Gatwick, Milà-Malpensa, Roma-Fiumicino de temporada: París-Orly |
| Iberia operat per Air Nostrum | Madrid |
| Jetairfly | Brussel·les |
| Lufthansa | Milà-Malpensa de temporada: Frankfurt, Múnic |
| Luxair | Luxemburg |
| Meridiana | Càller, Lampedusa, Nova York-JFK, Pantel·leria |
| Norwegian Air Shuttle | Estocolm-Arlanda |
| Ryanair | Bolonya, Londres-Stansted, Marsella, Milà-Orio al Serio, Oslo-Rygge, Pisa, Reus, Sevilla, Venècia-Treviso, Verona, Weeze |
| Transavia.com France | Amsterdam, París-Orly |
| Tunisair | Tunis |
| Vueling Airlines | Barcelona |
| XL Airways France | Lió, Nantes, París-Charles de Gaulle |

## Referències

* ↑ EAD Basic

## Enllaços externs

* Pàgina web oficial de l'Aeroport de Palerm-Punta Raisi
* Informació de l'aeroport del World Aero Data
# Schmallenberg

Schmallenberg és una petita ciutat rural dins el districte de Hochsauerland a Alemanya. Ocupa una superfície de 303 km² i en superfície és la ciutat més grossa dins l'estat federal alemany de Rin del Nord-Westfàlia. El 2012 tenia 25.149 habitants, dels quals un quart viuen al centre històrics. Des de 2008 va perdre uns 1.000 habitants.
Ha donat nom provisional al virus que afecta la ramaderia anomenat virus de Schmallenberg

## Geografia

Schmallenberg es troba al centre del Sauerland a la serralada de muntanyes del Rothaargebirge a uns 552 km de Berlín i és regat pel Lenne.
* Schmallenberg
* Almert
* Altenhof
* Altenilpe
* Arpe
* Bad Fredeburg
* Berghausen
* Berghof
* Bödefeld
* Brabecke
* Bracht
* Dorlar
* Dornheim
* Ebbinghof
* Felbecke
* Fleckenberg
* Föckinghausen
* Gellinghausen
* Gleidorf
* Grafschaft
* Grimminghausen
* Hanxleden
* Harbecke
* Hebbecke
* Heiminghausen
* Herschede
* Hiege
* Hoher Knochen
* Holthausen
* Hundesossen
* Huxel
* Inderlenne
* Jagdhaus
* Keppel
* Kirchilpe
* Kirchrarbach
* Kückelheim
* Landenbeckerbruch
* Lanfert
* Latrop
* Lengenbeck
* Lenne
* Mailar
* Menkhausen
* Mittelsorpe
* Mönekind
* Nesselbach
* Niederberndorf
* Niederhenneborn
* Niedersorpe
* Nierentrop
* Nordenau
* Oberberndorf
* Oberhenneborn
* Oberkirchen
* Oberrarbach
* Obersorpe
* Obringhausen
* Ohlenbach
* Osterwald
* Rehsiepen
* Rellmecke
* Rimberg
* Rotbusch
* Schanze
* Selkentrop
* Sellinghausen
* Sellmecke
* Silberg
* Sögtrop
* Sonderhof
* Störmecke
* Twismecke
* Vorwald
* Waidmannsruh
* Walbecke
* Werntrop
* Werpe
* Westernbödefeld
* Westfeld
* Winkhausen
* Wormbach
* Wulwesort

## Història

El 1072 es va fundar el monestir benedictí de Grafschaft prop de la muntanya Wilzenberg per part del bisbe de Colònia Sant Anno II.
Els documents més antics disponibles que citen una ciutat de Schmallenberg daten de 1243. En baix alemany es deia «Smalenburg» (castell estret).
Hi ha traces de l'assentament des de 1273. El 1292 d'haver-hi ferrers i s'hi van fabricar ganivets i martells durant molt de temps. La ciutat va fer aliances amb Medebach, Hallenberg i Winterberg i era membre de la Lliga Hanseàtica. Va entrar en una crisi ecomnòmica a partir del segle xvi. El 1800 la ferreria va tornar a estar en alça en tot el Ducat de Westfàlia.

## Galeria

* Schmallenberg el 1697
* Schmallenberg
* Ajuntament de Schmallenberg,
* Edificis a Schmallenberg

## Referències

* 1 2 «Zahlen – Daten – Fakten» (Nombres, dades i fets) Arxivat 2011-09-29 a Wayback Machine., web oficial de la ciutat de Schmallenberg (alemany)
* ↑ «Schmallenberger Sauerland: Anreise» Arxivat 2012-03-02 a Wayback Machine. (alemany)
* ↑ Johannes Bauermann, «Die Schmallenberger Stadturkunden», Beiträge zur Geschichte der Stadt Schmallenberg 1244 – 1969, Editorial Stadt Schmallenberg (alemany)

## Enallaços externs

A Wikimedia Commons hi ha contingut multimèdia relatiu a Schmallenberg
* «Schmallenberger Sauerland – “a walker’s paradise”» (alemany)
* Sauerland Tourism Arxivat 2011-04-18 a Wayback Machine. (anglès)
* Rothaarsteig (anglès)
* Nordiczentrum NRW (alemany)
# Arxiducat d'Àustria

L'arxiducat d'Àustria fou un dels estats més importants del Sacre Imperi Romanogermànic, centre de la monarquia Habsburg i el precursor de l'Imperi Austríac amb capital a Viena i governat per l'Arxiduc d'Àustria. Fou actiu entre 1156 i 1804.
Sorgit de la Marca d'Àustria de l'Imperi Carolingi frontera de defensa, marca, contra eslaus i hongaresos. En 1359, el Privilegium Maius va ser utilitzat pel duc Rodolf IV d'Àustria per elevar l'estat de ducat a arxiducat, però l'acció no va ser reconeguda pel Sacre Imperi Romanogermànic. Ernest va ser el primer a adoptar el títol. L'arxiducat no va ser reconegut formalment fins que els Habsburgs van prendre les regnes de l'imperi el 1453 amb Frederic III.
Àustria era l'únic estat que sempre s'anomenava com a arxiducat, i a partir del segle xvi, els membres de la casa dels Habsburg van dur el títol d'arxiduc "o dels prínceps similars de la sang" en altres cases reials europees. A partir de 1512 amb la reforma de l'imperi, l'arxiducat fou també el centre d'un dels cercles imperials, el Cercle Austríac, que va ser unir bàsicament les terres hereditàries dels Habsburg.
El 1804, Francesc I d'Àustria, després de la desintegració del Sacre Imperi amb la derrota a la guerra de la Tercera Coalició enfront dels exèrcits de Napoleó Bonaparte, va promoure el canvi d'arxiducat a Imperi Austríac, com a reacció a la proclamació del Primer Imperi Francès.

## Referències

* ↑ L'Arxiducat es mantingué com a Kronland de Cisletània durant l'Imperi, com un dels molts territoris posseïts per la unió personal dels emperadors de la casa d'Ausburg.
* ↑ Emperador del Sacre Imperi com a Frederic III (1452–93); Rei dels Romans (1440–93); Duc d'Estíria, Caríntia i Carniola (1424–93). Ambdós, ducats i arxiducat foren governats per Albert VI d'Àustria fins a 1463
* ↑ Emperador del Sacre Imperi com a Francesc II (1792–1806)
* ↑ Conjuntament duc fins a 1344, primer amb Otó IV “el feliç”, i després amb Leopold II.

## Vegeu també

* Ducat d'Àustria